नालंदा विवि के चांसलर ने सीएम से की मुलाकात
पटना|नालंदा विश्वविद्यालयके चांसलर डॉ. विजय पी भटकर ने बुधवार की शाम 1 अणे मार्ग जाकर मुख्यमंत्री नीतीश कुमार से मुलाकात की। मुख्यमंत्री ने उनसे कहा कि नालंदा विश्वविद्यालय की मूल भावना आइडिया ऑफ नालंदा को अक्षुण्ण रखना है। उन्होंने विश्वविद्यालय के भवन निर्माण कार्य की गुणवत्ता तथा समय सीमा पर ध्यान देने और पुराने नालंदा विश्वविद्यालय के बगल में अवस्थित दो सौ गांवों के साथ ऑर्गेनिक लिंक बनाए रखने की आवश्यकता जताई। डॉ. भटकर ने मुख्यमंत्री को आश्वस्त किया कि इन सारे बिंदुओं पर ध्यान दिया जाएगा। मुख्यमंत्री ने डॉ. भटकर को 1 अणे मार्ग स्थित बोधिवृक्ष का दर्शन कराने के साथ ही अंगवस्त्र और प्रतीक चिह्न देकर सम्मानित किया। मौके पर मुख्यमंत्री के प्रधान सचिव चंचल कुमार भी मौजूद थे।
bho_Deva hin_Deva